རྡོ་རྗེ་སེམས་དཔའ་རང་ཉིད་ཀྱི་ཕྱག་རྒྱ་བཅིངས་ནས་འདི་ཉིད་བརྗོད་པར་བྱའོ། རྡོ་རྗེའི་ང་རྒྱལ་དང་འཁོར་ལོའི་ང་
རྒྱལ་དང་། སྣ་ཚོགས་རྡོ་རྗེའི་ང་རྒྱལ་ལོ། རྡོ་རྗེའི་ང་རྒྱལ་དང་། ལྕགས་ཀྱུའི་ང་རྒྱལ་དང་། མདའི་ང་རྒྱལ་དང་།
མཉེས་པའི་ང་རྒྱལ་དང་། མེའི་ང་རྒྱལ་དང་། ཉི་མའི་ང་རྒྱལ་དང་། ཏོག་གི་ང་རྒྱལ་དང་། འཛུམ་པའི་ང་རྒྱལ་དང་།
པདྨའི་ང་རྒྱལ་དང་། རལ་གྲིའི་ང་རྒྱལ་དང་། འཁོར་ལོའི་ང་རྒྱལ་དང་། ལྕེའི་ང་རྒྱལ་དང་། ལས་ཀྱི་ང་རྒྱལ་དང་།
མཆོག་གི་ང་རྒྱལ་དང་། མཆེ་བའི་ང་རྒྱལ་དང་། ཁུ་ཚུར་གྱི་ང་རྒྱལ་ལོ། རྡོ་རྗེ་གཉིས་ཀྱི་ང་རྒྱལ་དང་། རིན་པོ་ཆེའི་
ཕྲེང་བའི་ང་རྒྱལ་དང་། པི་ཝང་གི་ང་རྒྱལ་དང་། གར་གྱི་ལག་པའི་འདམ་པའི་ང་རྒྱལ་དང་། བདུག་སྤོས་ཀྱི་ང་
རྒྱལ་དང་། མེ་ཏོག་གི་ང་རྒྱལ་དང་། སྣང་གསལ་གྱི་ང་རྒྱལ་དང་། དྲིའི་ང་རྒྱལ་ལོ། ལྕགས་ཀྱུའི་ང་རྒྱལ་དང་།
ཞགས་པའི་ང་རྒྱལ་དང་། རྒྱས་པའི་ང་རྒྱལ་དང་། དྲིལ་བུའི་ང་རྒྱལ་དང་། རང་རང་གི་སྙིང་པོ་བཟླས་ཤིང་དེ་བཞིན་
གཤེགས་པ་ཐམས་ཅད་ཀྱི་སྐུ་གསུང་ཐུགས་རྡོ་རྗེ་དབྱིངས་སུ་རབ་ཏུ་ཞུགས་པའི་རང་རང་གི་ཕྱག་རྒྱ་བསམ་པར་
བྱའོ། དེ་ལ་ཕྱག་རྒྱ་ནི་འདིའོ། རྡོ་རྗེ་དབྱིངས་བདག་གོ། རྡོ་རྗེ་སེམས་དཔའ་བདག་གོ། རིན་ཆེན་རྡོ་རྗེ་བདག་གོ།
པདྨ་རྡོ་རྗེ་བདག་གོ། སྣ་ཚོགས་རྡོ་རྗེ་བདག་གོ། རྡོ་རྗེ་སེམས་དཔའ་བདག་གོ། རྡོ་རྗེ་རྒྱལ་པོ་བདག་གོ། རྡོ་རྗེ་
ཆགས་པ་བདག་གོ། རྡོ་རྗེ་ལེགས་པ་བདག་གོ། རྡོ་རྗེ་སྙེམས་པ་བདག་གོ། རྡོ་རྗེ་ཁྱབ་བདག་བདག་གོ། རྡོ་རྗེ་
མཆོད་སྡོང་བདག་གོ། རྡོ་རྗེ་དགྱེས་པ་བདག་གོ། རྡོ་རྗེ་སྤྱན་བདག་གོ། རྡོ་རྗེ་བློ་བདག་གོ། རྡོ་རྗེའི་རྒྱན་བདག་གོ།
རྡོ་རྗེ་གསུང་བ་བདག་གོ། རྡོ་རྗེ་ལས་བདག་གོ། བཅོམ་ལྡན་འདས་བདག་གིས་རིག་སྔགས་འཆང་ཐམས་ཅད་གྲུབ་
པར་བགྱི་བའི་ཕྱིར་དང་། སེམས་ཅན་གྱི་དོན་དང་། ཕན་པ་དང་། བདེ་བར་བགྱི་བའི་ཕྱིར་དང་། སྡིག་པ་དང་། སྒྲིབ་
པ་ཐམས་ཅད་ལས་ཡོངས་སུ་གྲོལ་བར་བགྱི་བའི་ཕྱིར་དོན་ཡོད་པའི་ལྕགས་ཀྱུའི་རིག་སྔགས་ཀྱི་རྒྱལ་པོ་རིམ་པར་
ཕྱེ་བ་རྣམས་བསྟན་པ་ལགས་སོ། བཅོམ་ལྡན་འདས་ཡང་བདག་ལ་མཆིས་པ་ནི་དོན་ཡོད་པའི་ལྕགས་